Lav et referat af nedenstående tekst:

Tekst:
Kort før klokken ni fredag aften tvang to mænd med en hammer og verbale trusler kassemedarbejderne hos Fakta i Svenstrup til at udlevere udbyttet af dagens omsætning. Aftenpersonalet bestod af to unge mænd på 17 og 18 år. Efter at have fået udleveret pengene stak de to gerningsmænd af ad Hobrovej i sydgående retning i en bil af ukendt farve og model. Det oplyser politiets vagtchef Karsten Højrup Kristensen. Politiet var kort efter på stedet og igangsatte en eftersøgning, og i den forbindelse håber de nu, at offentligheden kan hjælpe dem med at finde frem til de to røvere, hvoraf den ene beskrives som 20-25 år gammel, 190-195 centimeter høj, kort sort skæg, iført en mørkegrøn jakke med hætte. Den anden beskrives også som værende mellem 20 og 25 år, 180-185 centimeter, kraftigt bygget og iført blå jakke med hætte. Eventuelle vidner kan kontakte Nordjyllands Politi på 1-1-4.

Referat:
Gerningsmænd truede personalet til at udlevere ukendt pengebeløb fra butikskassen i Fakta i Svenstrup.